Cristina Castaño

**Cristina Castaño Gómez**, nada en Vilalba o 30 de novembro de 1978, é unha actriz galega. 

Fíxose coñecida en Galicia polo seu papel de Paula Barreiro na serie de éxito *Pratos combinados* e no resto de España polos seus traballos en *Al salir de clase* e *La que se avecina*.

## Traxectoria 
Naceu en Vilalba e criouse en Vilagarcía de Arousa. É sobriña do comunicador Pepe Domingo Castaño e ten catro irmáns, sendo un deles o tamén actor Nacho Castaño. Xunto a el tivo un pequeno papel en 1987 no filme *Divinas palabras*, aparecendo máis tarde con papeis episódicos nas series *Del Miño al Bidasoa* e *A familia Pita*. Con 18 anos marchou a Madrid para estudar xornalismo. En 1999 traballou xunto a Concha Velasco na obra teatral *Las manzanas del viernes*.

No ano 2000 deuse a coñecer en Galicia grazas ó seu papel de Paula Barreiro na serie da TVG *Pratos combinados*. Pouco despois chegoulle a oportunidade de incorporarse ó elenco doutra serie de éxito, esta vez a nivel español, *Al salir de clase*. Era un papel para o verán, pero quedou ata o final da serie, en 2002, aparecendo en 318 episodios. Deste modo, abandonou *Pratos combinados*, pasando o seu personaxe a ser interpretado por María Castro, e converteuse nunha das promesas saídas da canteira do serial xuvenil de Telecinco.

Neses anos tivo pequenas intervencións noutras series e películas, ademais de proxectos teatrais, e mesmo probou sorte no mundo da canción, participando nalgún concerto con Carlos Núñez e Lucía GIl e mesmo representando a España no Festival Internacional da Canción de Viña del Mar de 2001. En 2005 volveu á TVG formando parte do elenco doutra serie, *4º sen ascensor*, onde interpretaba un dos tres papeis protagonistas xunto a Xúlio Abonjo e Xosé Barato. No ano 2006 traballou no filme *Días azuis* e entrou cun dos papeis protagonistas no musical *Fama*, co que realizou máis de 600 representacións na súa xira. No último trimestre de 2007 entrou a formar parte do elenco da serie *Herederos* (TVE), protagonizada por Concha Velasco. Ó ano seguinte abandonou esta produción para incorporarse a *El Comisario* no papel da forense Sara Ruiz, na que sería a derradeira etapa da veterana serie de Telecinco.

En 2009 uniuse ao elenco da serie *La que se avecina* de Telecinco como a psicóloga Judith Becker, o que lle deu unha gran notoriedade en España. Compaxinou dito traballo con aparicións noutras producións como a serie de Telecinco *Frágiles* ou varios monólogos en *El club de la comedia*. En 2015 volveu ao teatro para participar noutro musical, *Cabaret*, dirixido por Jaime Azpilicueta. O musical estivo en cartel no Teatro Rialto de Madrid dende outubro de 2015 ata xuño de 2016, prorrogándose este prazo varias veces debido ao grande éxito de público, que sumou máis de 200.000 espectadores, e viaxou logo por outras cidades. O seu papel como Sally Bowles valeulle a Cristina o premio á actriz revelación nos Premios do Teatro Musical.

En maio de 2016 anunciou que abandonaba *La que se avecina* tras 90 capítulos para dedicarse a outros proxectos. Participou nos filmes *Nacida para ganar* e *La madriguera* e interpretou a Costanza de Borgoña na serie ambientada en Galicia *O final do camiño*. No 2017 traballou no filme *Proyecto tiempo*, de Isabel Coixet, e en 2018 en *Sin rodeos*, de Santiago Segura, e na serie *Cuerpo de élite* de Antena 3, onde tivo o papel protagonista de Elena. Dende setembro de 2018 e ata finais de 2019 protagonizou xunto ao tamén galego Javier Gutiérrez a obra de teatro *¿Quien es el Señor Schmitt?* de Sergio Peris-Mencheta. Tamén en 2019 apareceu nos filmes *Bajo el mismo techo* e *Lo dejo cuando quiera* e protagonizou a serie *Toy Boy*, que a pesar de ser un fracaso en Antena 3, foi renovada para unha segunda tempada grazas ás súas numerosas visualizacións internacionais en Netflix.

En 2020 estreouse o filme *Caribe "Todo incluído"*, que rodara anos antes, e apareceu nun episodio da serie da BBC *The Mallorca Files.*

## Películas 
* *Divinas palabras* (1987), de José Luis García Sánchez.
* *XXL* (2004), de Julio Sánchez Valdés. Como Rubia.
* *Días azuis* (2006), de Miguel Santesmases. Como Elena.
**La playa roja* (2007), de Fernando Díaz.
* *Nacida para ganar* (2016), de Vicente Villanueva. Como María Dolores.
* *La madriguera* (2016), de Kurro González. Como Rosa.
* *Proyecto tiempo* (2018), de Isabel Coixet. Como presentadora de televisión.
* *Sin rodeos* (2018), de Santiago Segura. Como Vanessa.
**Bajo el mismo techo* (2019), de Juana Macías. Como Arancha.
* *Lo dejo cuando quiera* (2019), de Carlos Therón. Como Isa.
**Caribe "Todo incluído"* (2020), de Miguel Ángel García de la Calera. Como Elena.
*13 exorcismos (2022), de Jacobo Martínez. Como Asunción.
*Matrimillas (2022), de Sebastián de Caro. Como Milán.

## Curtametraxes 
* *Alzheimer* (2000), de Álvaro Sampayo.
* *Lengua de gato* (2003).
* *Sen chumbo* (2007), de Jorge Saavedra Mancebo. Como Mónica.
* *En el apartamento* (2008), de Mario San Emeterio. Como Paula.
* *The Other Side* (2013), de Conrad Mess. Como mamá.
**La trampa estesia* (2014), de Eduardo Chapero-Jackson. Como Sara.
*Vida (2016), de Manuel Garrido e Rubén Riós.
**Le chat doré* (2017), de Nata Moreno. Como violinista.
**Mejor actriz* (2019), de Sadrak Zmork. Como diva.

## Televisión 
### Personaxes fixos 
* *Pratos combinados* (2000-2001). Como Paula Barreiro. TVG.
* *Al salir de clase* (2000-2002). Como Lidia Celada. Telecinco.
* *4º sen ascensor * (2005). Como Lucía. TVG.
* *Herederos* (2007). Como Rocío Urquijo TVE.
* *El comisario* (2008-09). Como Sara Ruiz. Telecinco.
* *La que se avecina* (2009-16). Como Judith Becker. Telecinco.
**O final do camiño* (2017). Como Costanza de Borgoña. La 1 e TVG.
**Cuerpo de élite* (2018). Como Elena Rodríguez Neira. Antena 3.
**Toy Boy* (2019). Como Macarena Medina de Solís. Antena 3.
**Na gloria* (2024). Como Pati. TVG.
**Rapa* (2024). Como Inma Támega. Movistar Plus+.
**Lume* (2025). Como Lucía Salceda Pereira. TVG, RTP...

### Personaxes episódicos 
* *Del Miño al Bidasoa* (1990). TVE.
**A familia Pita* (1996). TVG.
**Compañeros* (2000). Como extra. Antena 3.
**El comisario* (2000 e 2006). Como Alexia. Telecinco.
* *Siete Vidas* (2005). Como Nuria. Telecinco.
* *Hospital Central* (2005) e (2006) (dous personaxes en dous episodios distintos). Telecinco.
* *Con dos tacones* (2006). La Primera de TVE.
* *O Nordés* (2009). TVG.
**Frágiles* (2013). Como Miriam. Telecinco.

**The Mallorca Files* (2021). Como Doménica Castaña.

## Teatro 
* *Las manzanas del viernes* (1999-2000)
* *Fashion feeling music* (2002).
* *Fama, el musical* (2006) Como Srta. Bell.
* *Cabaret* (2017). Como Sally Bowles.
* *Quién es el señor Schmitt* (2018). Como señora Carnero.

## Premios e nomeamentos 
* 2005: Nomeada nos Premios Mestre Mateo 2005 como Mellor interpretación feminina protagonista por *4º sen ascensor.*
* 2007: Premio do xurado á mellor actriz no Festival de Cans por *Sen chumbo*.
* 2009: Nomeada nos I Premios do Público TV como Mellor actriz convidada por *Herederos*.
*2016: Premio á mellor actriz revelación nos Premios do Teatro Musical por *Cabaret*..

## Notas 
## Véxase tamén 
### Ligazóns externas 
* Ficha na IMDb 
* Cristina Castaño en AVG